Заўважыла іх мінчанка Альбіна Шэйко, якая ў той час купіла ў Замошшы зямельны ўчастак для будаўніцтва дачы. Мясцовасць тут вельмі прыгожая! Рака, возера, лес — усё побач. Знаёмячыся з маляўнічым наваколлем, Альбіна Паўлаўна і натрапіла на старыя могілкі. Тады гэта была амаль роўненькая пляцоўка, на якой толькі дзе-нідзе “наклёўваліся” каменьчыкі — як аказалася пазней, старажытныя помнікі. Асабліва зацікавіў дачніцу каменны крыж у цэнтры гэтай пляцоўкі.